31 skoolkinders beseer ná bus omslaan | Maroela Media
Die bus wat omgeslaan het. Foto: Twitter
Altesaam 31 skoolkinders is Dinsdagoggend beseer nadat 'n skoolbus buite Stellenbosch in die Wes-Kaap omgeslaan het.
Volgens Chitra Bodasing, woordvoerder van ER24, het die ongeluk op die R44 plaasgevind.
"Paramedici van verskeie nooddienste het beseerdes op die toneel bygestaan. Twee kinders is in 'n kritieke toestand aangetref en een is ernstig beseer. Die res van die kinders het matige tot geringe beserings opgedoen," het Bodasing gesê.
"Een van die kinders wat kritiek beseer is, 'n seun, se hand was onder die bus se wrak vasgepen. Die brandweer moes hom bevry voordat hy met 'n helikopter na 'n nabygeleë hospitaal geneem is."
Al die ander kinders is op die toneel gestabiliseer en met ambulanse na verskeie hospitale geneem vir verdere behandeling en waarneming.
ER24 Stellenbosch Wes-Kaap
Limpopo-man doodgeskiet, vrou verkrag tydens huisbraak
Goed om te sien dat daar nog nooddienste is. Hier by ons het die groot brandweerwa vir meer as nege maande by die plaaslike polisiestasie gestaan. Na verneem word was die wa in 'n ongeluk (omgegooi) en het die een agter die stuur nie die nodige lisensie gehad en nou betaal die assuransie natuurlik nie. Intussen is die wa verwyder na ek weet nie waarheen. Ook die brandkrane is buite werking en 'n plaaslike besigheidsman speel maar brandweer.